GENEROZITATEA FAŢĂ DE CONFRAŢI SE CUNOAŞTE DUPĂ FAPTE 



Cronică de Al. Florin Ţene 



Zilele trecute am primit, printr-un intermediar, un volum antologic semnat de 
cunoscutul profesor universitar din SUA, scriitorul paradoxist, Florentin 
Smarandache, ( propus pentru Premiul Nobel ), original de pe meleagurile 
vâlcene. Despre apariţa acestui volum aflasem de la autor, în urmă cu câteva 
luni, promiţându-mi că mi-l trimite cât de curând. Aşteptam cu nerăbdare 
volumul de suflet, ce se intitulează “Popasuri scriitoriceşti pe Olt şi Olteţ “, 
apărută la Editura Sitech & Education Publisher, 2013, în condiţii grafice 
deosebite. 

Aşa cum specifică autorul pe ultima pagină a cărţii "acest volum antologic 
urmăreşte evolutiv parcursul scriitorilor din partea de nord a judeţului Dolj şi 
judeţul Vâlcea “. Prezenta crestomaţie, având caracter de istorie literară şi 
dicţionar, scrisă cu acribie şi araşament sufletesc, cuprinde un vast evantai de 
creatori din arealul unei zone pitoreşti, cu vetre de cultură dezvoltată în 
Mănăstiri, încărcate de istorie, scriitori care s-au remarcat în literatura română, 
în ştiinţă, artă, cultură, pe parcursul timpului, prin operele şi faptele lor, aceştia 
înscriindu-se cu numele în Panteonul spiritualităţii româneşti. 

Lucrarea, dedicată de Florentin Smarandache părinţilor săi Maria şi Gheroghe 
şi fiilor Mihai şi Silviu, cuprinde fişele de autori, cu fotografia lor, enumeraţi în 
ordine alfabetică, inclusiv fiind publicate părţi reprezentative din operele lor. 
întocmită cu inteligenţă creatoare şi având o structură academică, acest volum 
antologic se deschide cu Valeriu Anania, născut în comuna Glăvile, judeţul 
Vâlcea, şi continuă cu Bogdan Amaru, cu 18 personalităţi din comuna Tetoi, 
printre care Dumitru Mitrana, istoric şi critic literar, cu Ion I. Părăianu, poet şi 
publicist, Nicolae Bălaşa, Ştefan Dumitrescu, personalităţi din Valea Mare, 
printre care Dumitru Gherghina, Nicolae N Mageranu, general, cavaler al 
ordinului “Mihai Viteazu “, academician Gheorghe Ştefan, alte personalităţi din 
Rusăneşti, printre care medicul Ştefan Marinescu membru al Uniunii Mondiale 
a Scriitorilor Medici, continuând cu Virgil Ierunca, Gib I. Mihăescu, alte 
personalităţi din Bălceşti, printre care Florentin Smarandache, academician 
Gheorghe Neagoe, prof.univ.dr. Adriana lliescu, dr. Aurel Popescu-Bălceşti, 
Cârstoiu Ion, Alexandru Oprea, Petrache Poienaru, sumarul continuă loan Şt. 
Popa, Irineu Popa, Marin Popescu-Dinculescu, Elena Adriana Răducan, Dinu 



Săraru, Beatrice Silvia Sorescu, George Sorescu, Ion Sorescu, Marin Sorescu, 
George Ţărnea şi Al. Florin Ţene. De remarcat faptul că la personalităţi din 
municipiul Drăgăşani sunt trecuţi, doar, scriitorul Gib Mihaescu, Guvernatorul 
Bănci Naţionale Mugur Isărescu şi scriitorul, eseistul, criticul literar, fondatorul 
Ligi Scriitorilor Români Al. Florin Ţene. La biografia acestuia este trecută şi 
poeta Titina Nica Ţene. La alte personalităţi din Lăpuşata este menţionat, pe 
scurt, scriitorul Constantin Zărnescu. 

Lucrarea mai conţine o Harta judeţului Vâlcea pe care sunt punctate localităţile 
unde s-au născut personalităţile menţionate în acest volum antologic. 

Citind această lucrare pot concluziona, parafrazândul pe Eugen Lovinescu, 
aceste personalităţi menţionate în volumul lui Florentin Smarandache, nu sunt 
numai talente remarcabile, ci puncte din frontiera hărţii noastre sufleteşti. 




